Guptas betaal glo nie hul rekeninge nie – praag.co.za — 20 jaar jonk!
Guptas betaal glo nie hul rekeninge nie
Ook uit Indië
Die Gupta-familie het weer onder skoot gekom, hierdie keer van kontrakteurs wat beweer dat hulle nie betaling vir hul dienste ontvang nie.
Die swierige, superryk familie skuld na bewering geld vir dienste aan hul myne, berig die Sunday Times.
Volgens Marius Nel, wat 'n drie–jaar kontrak met Shiva Uranium, 'n myn in Gupta-besit gehad het, word hy R2.2miljoen geskuld asook 'n verdere R2 miljoen wat verband hou met 'n ongeluk op een van hulle myne.
Hy sê hy wag sedert Mei vir die geld. Hy het Shiva gedagvaar, wat op hulle beurt 'n teeneis vir toerusting wat na bewering beskadig is in 'n ongeluk ingestel het.
Ander diensverskaffers het ook gesê Shiva is 'n slegte betaler.
Die Guptas het die myn in 2010 gekoop. Hulle het R461miljoen van hul eie geld met 'n bykomende R250 miljoen lening van die Industrial Development Corporation (IDC) betaal. Shiva is egter nie in staat om die lening te diens nie wat glo geherstruktureer is onlangs, as gevolg van lae uraanpryse.
Skrywer Karin RoodtGepubliseer op 9 September 2013 9 September 2013 Kategorieë Nuus, SakeSleutelwoord Gupta, Industrial Development Corporation (IDC), lae uraanpryse, Shiva Uranium, wanbetaling